Chakri-ordenen

Chakri-ordenen (thai: เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ) er en thailandsk orden. Den er en av landets mest fornemme ordener og rangerer som landets orden nummer to.

Ordenen ble innstiftet i 1882 av konge Rama V i anledning hundreåret for Bangkoks grunnleggelse og som minne over Chakridynastiet.Larry Redmond: «Thailand» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1642–1643.  Det ble etablert av Rama I samtidig med at hovedstaden ble flyttet til Bangkok.

Inndeling 
Chakri-ordenen har én klasse.

Insignier
Ordenens insignier består av et ordenstegn med kjede, ordensbånd i gult (kongens farge) og en ordensstjerne. 

Ordenskjedet består av 23 ledd. Ordenstegnet er opphengt i kjedet i et ledd utformet som en kongelig parasoll med solstråler over. Ordenstegnets sentrale motiv er et chakra-symbol.Honneur & Gloire. Les trésors de la collection Spada, Paris: Musée national de la Légion d’honneur et des ordres de chevalerie, 2008, s. 328–329. Symbolet, som står for balanse og stabilitet, har gitt dynastiet navn og er også det viktigste element i det kongelige våpen. Ordensstjernen har ordenstegnet som motiv.

Ordensbåndet er gult og har en mindre versjon av ordenstegnet opphengt i seg.

Tildeling
Ordenen tildeles etterkommere av Rama I og deres ektefeller, men gis også til medlemmer av utenlandske kongehus og andre lands statsoverhoder.

Norske innehavere
Kong Haakon VII mottok Chakri-ordenen.«Kong Haakons dekorasjoner», kongehuset.no. Lest 18. oktober 2015

 Referanser 

 Eksterne lenker 
 «The Most Illustrious Order of the Royal House of Chakri», The Secretariat of the Cabinet

Kategori:Thailandske ordener
Kategori:Utmerkelser etablert i 1882